प्रधानमंत्री नरेंद्र मोदी ने शनिवार को यूपी के बदायूँ में चुनावी जनसभा की. इस दौरान उन्होंने समाजवादी पार्टी सरकार पर भ्रष्टाचार का आरोप लगाया. कहा कि केंद्र में सरकार बनते ही उन्होंने छोटी नौकरियों में इंटरव्यू ख़त्म कर दिया. ताकि इंटरव्यू के नाम पर ग़रीब बच्चों से पैसे लेकर नौकरियाँ बाँटने का भ्रष्टाचार ख़त्म हो. तमाम बच्चे लिखित परीक्षा में सफल होने के बाद भी इंटरव्यू में फ़ेल कर दिए जाते हैं क्योंकि वे पैसे नहीं दे पाते. माँ बाप ज़मीन जायदाद बेचकर पैसा देने को मजबूर होते हैं.